# Bosnian pyramidi

### Wikipedia

Visočica katsoo yli Visokon kaupungin

Visočica (43°59'20.10"N, 18°10'12.97"E) on mäki Bosnia-Hertsegovinassa, Visokon kaupungissa, pääkaupunki Sarajevosta luoteeseen. Mäki tuli maailmanlaajuisesti tunnetuksi lokakuussa 2005, kun julkistettiin väitteitä, joiden mukaan mäki olisi todellisuudessa ihmisten tekemä pyramidi. Väitteisiin on suhtauduttu varauksella, ja monet pitävät niitä epätieteellisinä.

213 metrinen Visočica, joka on kerran keskiaikaisen Bosnian pääkaupunkinakin olleen Visokon kaupungin keskellä, on melko symmetrinen ja pyramidin muotoinen. Mäen huipulla on ollut linnoitus, ja mäellä on muitakin tunnettuja muinaisjäänteitä, muun muassa ihmisten kaivamia luolia. Ajatuksen siitä, että koko mäki olisi ainakin pääosin ihmisten tekemä, julkaisi yhdysvalloissa asuva bosnialainen harrastaja-arkeologi Semir Osmanagić. Hän on kansainvälisen ryhmänsä tehnyt kaivauksia mäellä ja sen ympäristössä, ja väittää löytäneensä muun muassa kiveystä ja suuria, ihmisen muokkaamia kivipaasia. Myös mäen sisällä kulkevien käytävien Osmanagić katsoo liittyvän pyramidiin. Hän pitää myös kahta läheistä mäkeä mahdollisina pyramideina. Kaivauksilla on mukana arkeologeja Australiasta, Itävallasta, Bosniasta, Skotlannista, Suomesta ja Sloveniasta.

Semir Osmanagićin teoriat ovat mielikuvituksellisia. Hän muun muassa väittää, että pyramidi(t) olisi tehty jo jääkaudella tai pian jääkauden jälkeen, ja olisi(vat) muualla maailmassa myöhemmin tehtyjen pyramidien esikuva. Hän on nimennyt väitetyt pyramidit auringon, kuun ja lohikäärmeen pyramideiksi.

## [muokkaa] Kritiikkiä

Semir Osmanagićin väitteet kiistävät monet asiantuntijat, jotka pitävät niitä epätieteellisinä. Pidetään aivan mahdottomana, että joskus 27 000 - 12 000 vuotta sitten eläneet metsästäjä-keräilijät olisivat voineet rakentaa jättimäisen rakennuksen alkeellisilla työkaluillaan, tai että heidän yhteiskuntansa olisi voinut järjestää tällaisen rakennustyön. Alueen tuon aikaiset löydöt eivät kerro kehittyneemmästä teknologiasta, kuin mitä metsästäjä-keräilijöiden kulttuuri edellytti. Mäen muotoa uskotaan kyllä joskus muinaisuudessa tai historiallisena aikana muokatun, mutta tämä on aivan toinen asia kuin että mäki olisi rakennettu.

Myös arkeologien työtapoja on kritisoitu, niiden on väitetty tuhoavan aitoja arkeologisia kohteita ja kansallismaisemaa.

## [muokkaa] Kuvia kaivauksilta

### [muokkaa] Visočica, "Auringon pyramidi"

### [muokkaa] Viereinen mäki, "Kuun pyramidi"

Haettu osoitteesta http://fi.wikipedia.org../../../b/o/s/Bosnian_pyramidi.html

Luokat: Geomorfologia | Näennäistiede | Pyramidit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bosanski
- Česky
- Dansk
- Deutsch
- English
- Español
- Français
- Nederlands
- Norsk (bokmål)
- Polski
- Slovenščina
- Српски / Srpski
- Svenska